Bernhard Keil

Bernhard Keil (Keyl, Eberhard Keilhau) (født 1624 i Helsingør, død 3. februar 1687 i Roma) var en danskfødt barokkmaler som særlig virket i Italia.

Han var sønn av Christian IVs tyske hoffmaler Caspar Kegelhoff og oldfrue på Kronborg Anne Ewertsdatter.Bernhard Keil, rkd.nl. Besøkt 14. des. 2014Bernardo Eberhart Keilhau, Kunstindeks Danmark. Besøkt 14. des, 2014 Han gikk i lære hos Morten van Steenwinckel i København, i 1642–44 utdannet han seg under Rembrandt i Amsterdam, 1645–48 hos Hendrick Uylenburgh. Deretter var han virksom i Tyskland og Italia noen år, til han slo seg ned i Roma i 1656. Her ble han kjent som Monsù Bernardo.Eberhart (Bernardo) Keilhau, Den store danske. Besøkt 14. des. 2014 Sommeren 1657 giftet han seg med Ursula Tronati.

Han malte især portretter, religiøse og allegoriske bilder; oftest med eldre mennesker og barn kledt i gamle klær og filler som modeller.Keil, Bernhard, wga.hu. Besøkt 14. des. 2014 Han var selv påvirket av den nederlandske maler Jan Lievens, og inspirerte i sin tur de italienske malerne Pietro Bellotti, Antonio Cifrondi og Giacomo Francesco Cipper.  

Keil er begravet i Cappella San Canuto, Santa Maria Traspontina.

 Referanser 

 Eksterne lenker 


Kategori:Danske barokkmalere
Kategori:Personer fra Helsingør